Diari Oficial de la Generalitat Valenciana


Sumari del DOGV 4363, del 23-10-2002 (2002/11964)

Informació pública de l'aprovació definitiva de les bases per les quals s'ha de regir el programa per al desenrotllament del sector Port.Marenyet.
--------------------------------------------------------------------------------------------------------------------------------------------------

### Dades del document

Número de DOGV
:   4363

Data del DOGV
:   23-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11040


Organisme emissor
:   Ajuntament de Cullera

Tipus de document
:   Anunci

Informació pública de l'aprovació definitiva de les bases per les quals s'ha de regir el programa per al desenrotllament del sector Port'Marenyet. [2002/X11089]
  
Fem públic perquè en prengueu coneixement, que per Acord Plenari de data 24.09.2002, i a l'empara del que establix l'article 45 LRAU, es van aprovar definitivament les bases per les quals s'ha de regir la selecció d'urbanitzador del PDAI per al desenrotllament del Sector Port'Marenyet (marge dret desembocadura del Riu Xúquer). Dites bases són com a continuació es transcriuen:
  
1r. Es considerarà condició necessària i obligatòria per a poder optar a l'adjudicació del Programa d'Actuació Integrada, a més del compliment dels criteris establits en la LRAU, que l'aspirant a urbanitzador incorpore en la memòria del programa i posteriorment regule en la seua proposició jurídic econòmica el compromís de garantir el dret al rellogament dels propietaris de tots els immobles d'ús residencial existents dins de l'àmbit del sector que resulten incompatibles amb l'ordenació proposada, siguen o no residència habitual del seu propietari, en parcel·les unifamiliars incloses en el sector. Així mateix, i sempre que dits habitatges constituïsquen la residència habitual dels seus propietaris o inquilins, l'urbanitzador haurà d'assumir al seu càrrec el cost de dit rellogament durant el període existent entre la demolició dels habitatges originals i l'atorgament de la llicència d'ocupació dels habitatges que s'adjudiquen en el projecte de reparcel·lació.
  
2n. L'urbanitzador haurà d'assumir necessàriament el compromís d'oferir als propietaris inclosos en el supòsit anterior l'opció:
  
a) De triar entre la indemnització que els correspon per la demolició, si és procedent, dels referits habitatges incompatibles amb l'ordenació aprovada; o,
  
b) La construcció, a compte del valor de l'habitatge aportat, d'un habitatge nou si més no de característiques i qualitats anàlogues a l'anterior i situada en la zona d'habitatges unifamiliars aïllats, al preu fixat per unitat d'obra en les valoracions dels habitatges preexistents inclosos en el projecte de reparcel·lació que resulten incompatibles amb l'ordenació aprovada, assumint únicament el propietari la diferència al seu favor de superfície construïda, si n'hi haguera.
  
3r. En el cas que existisquen propietaris que no s'acullen o no accepten canvis d'obra i se'ls assigne parcel·les edificables per a habitatge unifamiliar, el termini per al rellogament començarà des de la demolició del seu habitatge i el propietari afectat quedarà obligat a sol·licitar llicència d'edificació una vegada es puguen obtindre aquestes, i disposarà d'un termini addicional de 12 mesos per a la seua execució, sense perjuí d'ajornar el dit període de rellogament fins al temps necessari que es precise per a obtindre llicència de primera ocupació del seu habitatge, si les obres d'urbanització no han estat acabades i rebudes provisionalment per l'Ajuntament.
  
4t. Pel que fa al dret al rellogament d'habitatges de primera residència, únicament tindrà efectes quan aquestos propietaris hagen utilitzat este habitatge com a primera residència amb anterioritat a la data d'este acord i així ho justifiquen durant la tramitació del PDAI.
  
5t. Que el dret al rellogament es fa extensiu també respecte aquelles activitats que s'estiguen realitzant en la zona i els usos de la qual siguen compatibles amb els usos terciaris previstos també en el sector.
  
Contra este acord es podrà interposar recurs contenciós administratiu davant la Sala Contenciosa Administrativa del TSJCV, en el termini de dos mesos, comptats des de l'endemà de la publicació, conforme al que disposen els articles 8,10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
No obstant això, podrà interposar-se recurs de reposició potestatiu dins del termini d'un mes, comptat des de l'endemà de la publicació, entenent-se desestimat el recurs i expedita la via contenciós administrativa si en el transcurs d'un mes no s'haguera resolt el recurs, conforme als articles 116 i 117 de la Llei 4/99, de 13 de gener.